Source: http://puumala.cloudnc.fi/fi-FI/Toimielimet/Tekninen_lautakunta/Kokous_762019/Yksityisteiden_avustukset_tiekunnattomat(3258)
Timestamp: 2019-08-21 22:32:43+00:00

Document:
Yksityisteiden avustukset: tiekunnattomat tiet | Puumala
Kokous 7.6.2019
Yksityisteiden avustukset: tiekunnattomat tiet
Tekninen lautakunta, kokous 7.6.2019
§ 43 Yksityisteiden avustukset: tiekunnattomat tiet
PuuDno-2019-140
Puumalan kunnan aiemmat päätökset:
Kunnanhallituksen päätöksen 16.2.2015 § 7 mukaan kunnossapitoavustukseen oikeutettuja yksityisteitä ovat Puumalan kunnan alueella olevat pysyvän asutuksen pääsytiet, joiden asumisesta aiheutuvan ulkoisen liikenteen käyttämä matka on vähintään 500 metriä. Pysyvän asunnon tulee olla käyttötarkoitukseltaan vakituinen asunto ja väestötietojärjestelmässä henkilön kotipaikka.
Kunnanhallituksen päätöksen 6.5.1996 § 112 mukaan muu yksityisen tien rakentamisen, parantamisen ja kunnossapidon sekä talvitien kunnossapidon avustaminen harkitaan kussakin tapauksessa erikseen.
Hallintosäännön § 17 (KV 12.12.2016 § 50) mukaan maankäyttöteknikko päättää yksityisteiden kunnossapitoavustusten ja harkinnanvaraisten avustusten talousarvion puitteissa ja kunnanhallituksen hyväksymien jakoperusteiden mukaisesti.
Puumalan kunta on perinteisesti avustanut myös tiekunnattomia teitä. Vuonna 2018 kunnossapitoavustuksia myönnettiin yhteensä 68697 euroa 297,6 kilometrille. Tästä 6930 euroa ja 31,5 km eli noin 10 % oli yksityisteitä, joille ei ole perustettu tai ei ole mahdollista perustaa tiekuntaa.
Kuntaliiton yleiskirjeen 10/2018 mukaan ”yksityistielain 84 §:n avustuksia koskevia säännöksiä ei sovelleta sopimusteihin, eikä siten myöskään avustuskriteerejä. Omia teitä ei yksityistielaki koske lainkaan. Näiden teiden avustaminen perustuu yksinomaan kunnan yleiseen toimialaa koskevaan säännökseen ja sitä rajoittaviin harkintavallan käyttöä koskeviin säännöksiin ja periaatteisiin.”
Järjestäytymättömien ja ns. omien yksityisteiden avustamisella voidaan tukea maaseudun asuttuna pysymistä. Jatkuvalla kunnossapidolla voidaan välttää isoja peruskorjaushankkeita. Näin ollen myös tiekunnattomien teiden avustaminen on perusteltua ja mahdollista kuntalain nojalla.
Hallintosäännön 15 § mukaan lautakunta päättää toimialallaan määrärahojen käytöstä. Yksityistieavustukset ovat teknisen lautakunnan budjetissa.
Tekninen johtaja on esteellinen esittelemään tätä asiaa eli yhteisöjäävi. Esittelijänä toimii tämän pykälän osalta puheenjohtaja.
Olli Luukkonen, olli.luukkonen@puumala.fi
Tekninen lautakunta päättää hyväksyä tiekunnattomien yksityisteiden avustusten jakoperusteet seuraavilla ehdoilla:
tietä avustetaan pysyvän asutuksen osalta
matka pysyvään asutuksen tulee olla vähintään 500 metriä
rakennuksen tulee olla käyttötarkoitukseltaan vakituinen asunto ja väestötietojärjestelmässä henkilön kotipaikka
avustus on 20 % pienempi kuin tiekunnallisen tien avustus
Tekninen johtaja Kimmo Hagman poistui kokouksesta esteellisenä tämän pykälän käsittelyn ajaksi. Esteellisyysperuste: yhteisöjäävi
Viranomainen, jolle oikaisuvaatimus tehdään, on Puumalan kunnan tekninen lautakunta.
§ 35 Kokouksen laillisuus, päätösvaltaisuus ja työjärjestyksen hyväksyminen
§ 37 Rakennustarkastajan valitseminen
§ 38 Pienjäteaseman urakoitsijan valitseminen
§ 39 Tenniskenttien saneeraus/ jatkokäsittely
§ 40 Poikkemishakemus/ 623-407-1-24
§ 41 Lausunto pohjavesialueiden rajaus- ja luokitusmuutoksista
§ 42 Yksityisteiden avustukset: Yksityistielain 84 §:n mukaiset avustukset
§ 44 Yksityisteiden avustukset: matkailu, nähtävyydet ja julkiset tapahtumat
§ 45 Otto-oikeus/viranhaltijoiden päätökset

References: § 43
 § 7
 § 112
 § 17
 § 50

§ 35

§ 37

§ 38

§ 39

§ 40

§ 41

§ 42

§ 44

§ 45